25.8.2022.
HR
Službeni list Europske unije
C 321/7
Prethodna prijava koncentracije (Predmet M.10850 – ASMENT DE TEMARA / VEOM / JV) Predmet primjeren za primjenu pojednostavnjenog postupka (Tekst značajan za EGP)
(2022/C 321/05)
1.
Komisija je 16. kolovoza 2022.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Asment de Temara („AdT”, Maroko), pod kontrolom poduzetnika Votorantim S.A. („Votorantim”, Brazil), — Veolia Services à l’Environnement Maroc („VEOM”, Maroko), pod kontrolom poduzetnika Veolia Environnement S.A. („Veolia”, Francuska), — zajednički pothvat koji je novoosnovan za potrebe koncentracije („zajednički pothvat”, Maroko).
Poduzetnici AdT i VEOM stječu, u smislu članka 3. stavka 1. točke (b) i članka 3. stavka 4.
Uredbe o koncentracijama, zajedničku kontrolu nad zajedničkim pothvatom.
Koncentracija se provodi kupnjom udjela u novoosnovanom društvu koje čini zajednički pothvat.
2.
Poslovne su djelatnosti predmetnih poduzetnika sljedeće:
— ADT se bavi proizvodnjom cementa, betona i agregata u Maroku, — VEOM je holding društvo koje okuplja marokanska društva grupe Veolia, koja se bavi pružanjem energetskih i vodnih usluga (skupljanje, distribucija, pročišćavanje pitke vode, prikupljanje i pročišćavanje otpadnih voda itd.) te usluga gospodarenja otpadom (skupljanje i obrada običnog, opasnog i reguliranog otpada), — zajedničko poduzeće razvijat će i voditi platformu za predobradu neopasnog i opasnog otpada u Maroku.
3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
U skladu s Obavijesti Komisije o pojednostavnjenom postupku za postupanje s određenim koncentracijama prema Uredbi Vijeća (EZ) br.
139/2004 (2) treba napomenuti da je ovaj predmet primjeren za primjenu postupka iz Obavijesti.
4.
Komisija poziva zainteresirane treće osobe da joj podnesu moguća očitovanja o predloženoj koncentraciji.
Očitovanja se Komisiji moraju dostaviti najkasnije u roku od 10 dana od datuma ove objave.
U svakom je očitovanju potrebno navesti referentnu oznaku: M.10850 – ASMENT DE TEMARA / VEOM / JV Očitovanja se Komisiji mogu poslati e-poštom, telefaksom ili poštom.
Podaci za kontakt: E-pošta: COMP-MERGER-REGISTRY@ec.europa.eu Faks +32 22964301 (1) SL L 24, 29.1.2004., str.
1. („Uredba o koncentracijama”).
(2) SL C 366, 14.12.2013., str.
5.